ตามในหัวข้อ 1. เวลาหลังช่วยแฟนเสร็จ มือไปโดนน้ำอสุจิเต็มมือ เรารีบเอาทิชชู่เช็ดมือ แล้วไปอาบน้ำ(ล้างมือด้วยครีมอาบน้ำ3-4รอบ เสร็จแล้วไปล้างน้องสาว(นิ้วแหกนิดนึงแต่ไม่โดนช่องคลอด)โดยฉีดน้ำสวนเข้าไป แบบนี้จะมีโอกาสท้องมั้ย? (เพิ่งทำเมื่อวันที่3ส.ค.โดยที่ไม่มีการสอดเข้าไป) 2. ตอนทำ ประจำเดือนยังไม่มาเลย (เพิ่งเป็นล่าสุดประมาณวันที่3-4ก.ค. จนถึงวันนี้ยังไม่มาเลย ท้องป่องตรงท้องน้อย นี่เป็นอาการก่อนเป็นประจำเดือนรึเปล่า? กังวลมากๆเลย ช่วยตอบด้วยค่ะ ขอบมากค่ะ
สวัสดีค่ะ การใช้กระดาษทิชชูเช็ดมือที่เปื้อนน้ำอสุจิ แล้วไปล้างต่อด้วยครีมอาบน้ำ อสุจิย่อมจะตายหมดแล้วค่ะ ดังนั้นการนำมือที่ล้างแล้วดังกล่าวไปจับและล้างอวัยวะเพศตนเองต่อ จึงไม่ได้ทำให้เกิดการตั้งครรภ์ขึ้นได้ค่ะส่วนการที่ประจำเดือนยังไม่มา อาจเกิดจากสาเหตุอื่นๆ เช่น มีความเครียด การทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการท้องน้อยป่อง น่าจะเป็นอาการก่อนการมีประจำเดือนมาได้ค่ะ ซึ่งอาจเกิดจากการมีท้องอืด หรือมดลูกมีการขยายขนาดโตขึ้นเล็กน้อย หรือเกิดจากมีน้ำออกมาในช่องท้อง (ซึ่งเป็นอาการที่พบได้เป็นปกติในก่อนและขณะมีประจำเดือน) หรืออาจเกิดจากสาเหตุอื่นๆ เช่น มีท้องผูก เป็นต้น ดังนั้น ให้รอประจำเดือนไปอีกซักระยะ ประจำเดือนน่าจะมาในที่สุดค่ะ